Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
ÜRO eksperdid küsitlesid Iisraeli
väidetavate inimõigusrikkumiste kohta.
Peaminister Netanyahu: keset regionaalset kaost
ei tohi Iisrael radikaalse islami ees nõrkust näidata.
Türgi välisminister: Türgi lubas Iraagi kurdi Peshmerga võitlejatel
Türgi kaudu Kobanisse Süüria kurdidele appi minna.
ÜRO eksperdid küsitlesid Iisraeli
väidetavate rikkumiste kohta alates Palestiina majade lammutamisest
kuni juudi asunduste laiendamiseni,
mis väidetavalt piiravad palestiinlaste juurdepääsu veele
ja nende põldudele.
Iisrael saatis Genfi komisjoni ette esmakordselt tippametnikud,
sh IDF rahvusvahelise õiguse divisjoni kolonel Neumani,
ja rahvusvahelise õiguse peaprokuröri asetäitja Schondorfi
justiitsministeeriumist.
13-liikmelist delegatsiooni juhtinud justiitsministeeriumi kantsleri
Emi Palmori sõnul on inimõiguste järgimine Iisraelis paranenud.
Otsustasime tuua nende valdkondade tippeksperdid, kus meid küsitletakse,
ja esmakordselt juhin ma kantslerina ise delegatsiooni,
teiseks on peaprokuröri asetäitja dr Schondorf.
Ülejäänud olid esindatud istungi ajal.
Usume, et see näitab, kui tõsiselt seda võtame,
ja Iisraeli siirast lähenemist nendele teemadele.
Iisraeli esindus kaitses end ÜRO Inimõiguste Komisjoni ees,
mis uuris tsiviil- ja poliitiliste õiguste järgimist Iisraelis,
Gazas ja Läänekaldal.
Kõik ÜRO liikmesriigid peavad iga nelja aasta järel aru andma.
Iisraeli delegatsioon esitas kirjalikku infot vaid Iisraeli kohta,
kuna nende aruandekohuslus ei hõlmavat Palestiina alasid.
ÜRO paneel ja Rahvusvaheline kohus pole aga sellega nõus.
ÜRO komisjoni esimees Rodley väljendas pettumust
Iisraeli lepingutõlgenduse suhtes raportis ja rõhutas,
et ei mainitud mõningaid palestiinlaste peamisi nn kaebusi,
nagu juudi asunduste ehitamine maadel,
mida rahvusvaheline kogukond peab Palestiina aladeks.
Asunduste teemal märkisin,
et need on mitmete probleemide tuumaks,
kaasa arvatud väidetavad eluõiguse ja liikumisvabaduse rikkumised.
Komisjoni istung toimus mõni kuu pärast viimase Gaza konflikti lõppu.
Iisraeli suursaadiku Manori sõnul
oli juudiriik sunnitud Gaza vastu õhurünnakuid alustama,
kui selle valitseja Hamas tulistas Lõuna-Iisraeli asulaisse 300 raketti
ning röövis ja mõrvas kolm Iisraeli teismelist.
IDF kolonel Neuman selgitas, et Iisrael ei valitse Gazas,
mida kontrollib antud hetkel
rahvusvaheliselt tunnustatud terrorirühmitus, ning rõhutas,
et juudiriik pidi end kaitsma vahetute julgeolekuohtude eest
ega saa vastutada mõrvade ja kuritegude eest Gazas.
Vastuseks rõhutas komisjoni esimees,
et asi on kontrollis.
Muidugi ei vastuta nad rikkumiste eest,
mida võib olla sooritanud Hamas.
Kuid nad vastutavad rikkumiste eest, mis on nende vastutusel.
Asi pole legaalses jurisdiktsioonis, vaid kellele kuulub kontroll.
Iisraeli endise peaministri Yitzhak Shamiri mälestuseks avatava
uue tänava avamisel ütles peaminister Netanyahu,
et keset regionaalset kaost, kui juudiriigi naabrid varisevad,
ei tohi Iisrael radikaalse islami ees nõrkust näidata.
Kui meie ümber varisevad demokraatlike traditsioonideta maad,
riigipiirid kaovad ühe hetkega
ja islamifanaatikud lehvitavad džihaadilippe ja terrorimõõku,
ei saa me endale lubada nõrkuse ja pettumuse näitamist.
Peame kaitsma end kõigi võimalike vahenditega.
Netanyahu sõnul peab Iisrael kaitsma oma julgeolekuhuve,
kui tahab vaenulikus regioonis ellu jääda.
Kui tahame ellu jääda, peame kaitsma oma rahvuslikke huve
ja ennekõike oma julgeolekut.
Ja selleks peame tugevad olema.
Tugevad vaimus,
ja tugevad vahendeis, mis on riigi kaitseks vajalikud.
Rahvusvahelist hukkamõistu tekitanud jätkuva uute korterite ehitamise kohta
Ida-Jeruusalemmas rõhutas Netanyahu Iisraeli seisukohta,
et jätkab Iisraeli pealinnas ehitamist kõigile kodanikele,
nii juutidele kui araablastele.
Jeruusalemm on meie kui iseseisva riigi eksistentsi kroon.
On kujuteldamatu,
et juudil pole võimalik Jeruusalemmas kodu ehitada.
Kas meil piiratakse ehitamist esiisade maa Iisraeli pealinnas?
Seepärast ehitamegi ja jätkame ehitamist,
nii juutidele kui araablastele, nagu ka teistele kogukondadele,
kõigile linna elanikele.
Iraani ja P5+1 ehk USA, Venemaa, Hiina, Prantsusmaa ja Saksamaa
kõneluste suhtes hoiatas Netanyahu, et tuumarelvastatud Iraani oht
on palju hullem kui ISIL.
Täna ohustab meid suurriikide leping,
mis jätab Iraani tuumarelvade tootmise lävele.
Tuhandete tsentrifuugidega, mille kaudu Iraan võib
lühikese ajaga arendada tuumarelvaks vajalikke materjale.
See ohustab kogu maailma
ja eelkõige meid.
Ja see oht on meile kõigile hullem, palju hullem kui ISIL.
Iraagi peaminister Haider al-Abadi saabus sel nädalal Teherani
esimesele Iraani-visiidile pärast ametisseastumist septembris.
Abadit, keda Lääs toetab võitluses ISIL-i vastu,
tervitati Iraanis, kus ta kohtus Iraani tippametnikega,
et paluda Iraanilt toetust võitluses ISIL-i vastu.
Iraagi peaminister kinnitas äsja ametisse uue valitsuse,
millel on Lääne ametnike sõnul ka USA ja EL mandaat.
Iraagi valitsusse kuulub ka kuus kurdi ministrit,
mis loob peaministrile tugevama poliitilise aluse
püüdlustes vastata ISIL-i haardele enamike sunniitlike alade üle
Iraagi põhja- ja lääneosas.
Türgi välisministri Cavusoglu sõnul lubas Türgi
Iraagi kurdi Peshmerga võitlejatel
Türgi kaudu Kobanisse Süüria kurdidele appi minna.
Türgi tippdiplomaat vastas USA armeeraportitele,
mille järgi USA juhitud koalitsioon saatis Süüria kurdidele Kobanis
õhuteitsi relvi, ja märkis,
et Türgi teeb rahvusvahelise ISIL-i vastase koalitsiooniga
täielikku koostööd.
Teeme koalitsiooniga Kobani suhtes täielikku koostööd.
Tahame elimineerida kõik ohud regioonis
ja näeme meie Iraagi kurdi vendade
ja USA poolt kõigile Kobanit kaitsvaile rühmitustele
õhust saadetud sõjalist ja arstiabi sellest perspektiivist.
ISIL-i väed on Kobanit üle kuu aja piiranud,
ja Türgi pole seni rahuldanud kurdide palveid,
lubada oma territooriumi kaudu linna kaitsjaile relvi toimetada.
Aitäh vaatamast!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri
israelnews@tv7.fi